PK พุ่งสวนตลาด เก็งกำไรปีนี้สดใส-รุกขยายธุรกิจตปท.ต่อเนื่อง
PK พุ่งสวนตลาด ล่าสุด ณ เวลา 10.10 น. ราคาอยู่ที่ 4.60 บาท บวก 0.30 บาท หรือ 6.98% สูงสุดที่ 4.64 บาท ต่ำสุดที่ 4.32 บาท มูลค่าซื้อขายที่ 195.20 ล้านบาท โดยบริษัทมั่นใจกำไรปีนี้โตต่อเนื่อง-รุกขยายธุรกิจตปท.มากขึ้น
11 ก.พ. 2559

ผู้สื่อข่าวรายงานว่า ราคาหุ้นบริษัท พัฒน์กล จำกัด (มหาชน) หรือ PK  ณ เวลา 10.10 น. ราคาอยู่ที่ 4.60บาท บวก 0.30 บาท หรือ 6.98% สูงสุดที่ 4.64 บาท ต่ำสุดที่ 4.32 บาท มูลค่าซื้อขายที่ 195.20 ล้านบาท ขณะที่ดัชนีตลาดหุ้นไทยโดยรวมลบ 0.20%
โดยปัจจัยที่ส่งผลให้ราคาหุ้นปรับตัวขึ้นคาดว่ามาจากประเด็นที่ นายแสงชัย โชติช่วงชัชวาล กรรมการผู้จัดการ บริษัท PK เปิดเผยว่า มั่นใจกำไรปี 59 จะเติบโตต่อเนื่อง และตั้งเป้ารายได้เติบโตไม่ต่ำกว่า 10% เมื่อเทียบจากปีก่อน โดยปีนี้บริษัทจะเร่งเดินหน้าขยายธุรกิจสู่ตลาดต่างประเทศมากขึ้น